ອະດີດນັກກິລາຟຸດບອ​ລ​ທີມຊາດຊຸກ​ຍູ້​ ໃຫ້​ມີ​ການ​ປິ່ນ​ປົວ​ໂຣກ​ມະ​ເຮັງ​ເພື່ອ​ເປັນ​ ການ​ລະ​ນຶກ​ເຖິງມື້​ລາງ​ພັນ​ລະ​ຍາ​ຂອງ ​ທ່ານ 
ໂຣກມະເຮັງປອດເຮັດໃຫ້ຄົນໃນສະຫະລັດເສຍຊີວິດໃນແຕ່ລະປີຫຼາຍກວ່າມະເຮັງລຳໃສ້, ເຕົ້ານົມ, ແລະຕ່ອມລູກໝາກລວມເຂົ້າກັນ.
ມະເຮັງປອດແມ່ນພະຍາດທີ່ພາໃຫ້ເສຍຊີວິດຫລາຍທີ່ສຸດປະເພດນຶ່ງ, ອີງຕາມ ສະມາຄົມໂຣກມະເຮັງຂອງອາເມຣິກາ ແຕ່ມັນບໍ່ໄດ້ຮັບເງິນເປັນຈຳນວນຫລວງຫລາຍ ເພື່ອໃຊ້ເຂົ້າໃນການຄົ້ນຄວ້າຄືກັນກັບມະເຮັງເຕົ້ານົມ ຫຼື ມະເຮັງໃນຕ່ອມລູກໝາກ ສິ່ງນັ້ນອາດຈະກຳລັງມີການປ່ຽນແປງ, ຍ້ອນຄວາມພະຍາຍາມຂອງຜູ້ຊາຍຄົນນຶ່ງ ແລະຄໍາຊີ້ນໍາໃຫມ່ຈາກສູນຄວບຄຸມ ແລະປ້ອງກັນພະຍາດ, ຫຼື CDC ຜູ້ສື່ຂ່າວວີໂອເອ Saba Shah Khan ມີລາຍງານກ່ຽວກັບເລື້ອງນີ້ຊຶ່ງ ບົວສະຫວັນ ຈະນຳມາສະເໜີທ່ານໃນອັນດັບຕໍ່ໄປ ໂຣກມະເຮັງປອດເຮັດໃຫ້ຄົນໃນສະຫະລັດເສຍຊີວິດໃນແຕ່ລະປີຫຼາຍກວ່າມະເຮັງລຳໃສ້, ເຕົ້ານົມ, ແລະຕ່ອມລູກໝາກລວມເຂົ້າກັນ ມັນກວມເອົາປະມານ 25 ເປີເຊັນ ຂອງການເສຍຊີວິດຈາກໂຣກມະເຮັງທັງ ຫມົດ, ອີງຕາມສະມາຄົມໂຣກມະເຮັງ ອາເມຣິກາ ໃນຂະນະທີ່ຜູ້ສູບຢາແມ່ນມີຄວາມສ່ຽງສູງທີ່ສຸດ, ທຸກຄົນອາດສາມາດໄດ້ຮັບຜົນກະທົບຈາກມັນ ອະດີດນັກກິລາຟຸດບອລທີມຊາດ, ທ່ານ ຄຣິສ ດຣາຟທ໌ (Chris Draft) ໄດ້ດຳລົງຊີວິດຢູ່ກັບຕົວເລກສະຖິຕິເຫຼົ່ານີ້; ທ່ານໄດ້ສູນເສຍພັນລະຍາໄປ ຍ້ອນພະຍາດອັນຕະລາຍຮ້າຍແຮງນີ້ໃນເວລາພຽງນຶ່ງເດືອນ ຫຼັງຈາກໄດ້ແຕ່ງງານກັນໃນປີ 2011 ທ່ານ ຄຣິສ ດຣາຟທ໌ (Chris Draft), ອະດີດນັກກິລາຟຸດບອລກ່າວວ່າ: ເພື່ອເປັນການໃຫ້ກຽດລະນຶກເຖິງນາງ, ທ່ານໄດ້ສ້າງຕັ້ງມູນນິທິ ທີມ ດຣາຟທ໌ (Team Draft) ຂອງຄອບຄົວຂຶ້ນ ເພື່ອຊ່ວຍຄົນເຈັບທີ່ເປັນມະເຮັງປອດ ແລະ ຄອບຄົວຂອງເຂົາເຈົ້າ ໃນຂະນະທີ່ທຳການປຸກລະດົມໃຫ້ມີການຄົ້ນຄວ້າຕື່ມອີກ ມູນນິທິຂອງທ່ານ ດຣາຟທ໌ (Draft) ໄດ້ຖືກສ້າງຕັ້ງຂຶ້ນກ່ອນການແຕ່ງງານ ຂອງທ່ານ ເມື່ອຄູ່ໝັ້ນຂອງທ່ານໃນເວລານັ້ນໄດ້ຂໍໃຫ້ຫມູ່ເພື່ອນ ແລະສະມາ ຊິກໃນຄອບຄົວບໍລິຈາກໃຫ້ມູນນິທິແທນທີ່ຈະໃຫ້ຂອງຂວັນໃນວັນແຕ່ງງານ ຂອງເຂົາເຈົ້າ ສິບປີຕໍ່ມາມູນນິທິ Team Draft ຍັງສືບຕໍ່ສະຫນັບສະຫນູນການຄົ້ນຄວ້າ ກ່ຽວກັບໂຣກມະເຮັງປອດຢູ່ ຂົງເຂດວຽກງານດັ່ງກ່າວໄດ້ກ້າວໜ້າໄປຢ່າງຫຼວງຫຼາຍໃນຊຸມປີທີ່ຜ່ານມານີ້, ອີງຕາມບັນດາທ່ານໝໍທັງຫລາຍເວົ້າ ດຣ ໄມໂຄລ໌ ເວແຢນທ໌ (Michael Weyant), ຜູ້ອໍານວຍການສູນຜ່າຕັດເທຣາຊິກ (Thoracic) ຢູ່ໂຮງໝໍ INOVA ໃນລັດເວີຈີເນຍກ່າວວ່າ: ໂດຍມີການປິ່ນປົວໃຫມ່ເຫຼົ່ານີ້ ເມື່ອບໍ່ດົນມານີ້ CDC ໄດ້ດັດແກ້ຄໍາຊີ້ນໍາໃໝ່ ຂອງຕົນກ່ຽວກັບໂຣກມະເຮັງປອດ ຄໍາຊີ້ນໍາໃຫມ່ເຫລົ່ານີ້ໄດ້ແນະນໍາໃຫ້ຄົນທີ່ສູບຢາມາເປັນເວລາ 15 ປີໄດ້ຮັບ ການກວດ CT scan ທຸກໆປີ ເມື່ອອາຍຸໄດ້ 50 ປີຂຶ້ນໄປ ເວັ້ນເສຍແຕ່ວ່າ ມີຄວາມສ່ຽງສູງ, ຜູ້ທີ່ບໍ່ສູບຢາແມ່ນບໍ່ຕ້ອງໄດ້ເຮັດຕາມລະບຽບການກວດກາ ໃດໆ ໃນເວລານີ້ ເຊັ່ນດຽວກັນກັບໂຣກມະເຮັງທຸກປະເພດ, ເປົ້າຫມາຍແມ່ນເພື່ອກວດພົບພະ ຍາດໃນຕອນທີ່ມັນຍັງໄລຍະຂອງຂັ້ນຕົ້ນຢູ່ ດຣ ເວແຢນທ໌ (Weyant) ກ່າວເພີ້ມອີກວ່າ: ການກວດສະແກນໄດ້ຕັດອັດຕາການຕາຍຍ້ອນໂຣກມະເຮັງປອດລົງ 26 ເປີເຊັນ ໃນກຸ່ມຜູ້ຊາຍ ແລະ 61 ເປີເຊັນໃນກຸ່ມແມ່ຍິງ, ອີງຕາມການຄົ້ນຄວ້າ ມະເຮັງຂອງຢູໂຣບ ທ່ານກ່າວວ່າ ການຄົ້ນຄວ້າແມ່ນສິ່ງສຳຄັນໃນການຊ່ວຍຊີວິດໄວ້ ທ່ານ ດຣາຟທ໌ (Draft) ກ່າວອີກວ່າ: ມະເຮັງປອດສົ່ງຜົນກະທົບຕໍ່ແມ່ຍິງຫຼາຍກວ່າຜູ້ຊາຍຢູ່ໃນທົ່ວໂລກ, ມີແມ່ຍິງ ຫຼາຍກວ່າ 600,000 ຄົນເສຍຊີວິດຍ້ອນພະຍາດນີ້ໃນແຕ່ລະປີ Chris Draft, Former Football Player: